ઓસ્કર અને એ અલૌકિક વાયોલિનની સામે ઊભેલી મેન્સી માટે હેર ડાયરેક્ટરની પાછળ તેનો સહારો બનીને ઊભેલી તેની શાંત પત્ની એમિલી પર નજર પડવી અઘરી હતી. પરંતુ મૃત્યુના ખોળે સુતેલા દરદીઓને તો એમિલિ જ દેખાતી હતી! દરદીઓને એ પોતાના હાથે થુલી ખવડાવતી હતી. ઈશ્વર જાણે, એ ક્યાંથી થુલી લઈ આવતી હતી! પોતાના રસોડે રાંધીને એ બધું ક્રેંકેન્સ્ટ્યુબ સુધી લઈ આવતી હતી. ડૉ. એલેકઝેન્ડર બાઇબર્સ્ટેઇને તો શ્રીમતી ડ્રેસનર મરી ગયા હોવાનું જાહેર કરી દીધું હતું! પરંતુ સતત સાત દિવસ સુધી થુલી પીવડાવીને એમિલીએ તેમને મરડામાંથી બહાર કાઢ્યા હતા!